Konklużjonijiet tal-Kunsill dwar Rapport ta' progress dwar l-implimentazzjoni tas-sett komuni ta' proposti approvati mill-Ministri tal-UE u n-NATO fis-6 ta' Diċembru 2016 1. Il-Kunsill ifakkar fil-konklużjonijiet tiegħu tas-6 ta' Diċembru 2016 dwar l-Implimentazzjoni tad-Dikjarazzjoni Konġunta mill-President tal-Kunsill Ewropew, il-President tal-Kummissjoni Ewropea u s-Segretarju Ġenerali tal-Organizzazzjoni tat-Trattat tal-Atlantiku tat-Tramuntana ( 2. Il-Kunsill jilqa' l-progress li sar fl-implimentazzjoni tas-sett komuni ta' proposti (42 azzjoni) u f'dan ir-rigward jirrikonoxxi r-rapport ippreżentat konġuntament mir-Rappreżentant Għoli/Viċi President/Kap tal-Aġenzija Ewropea għad-Difiża u s-Segretarju Ġenerali tan-NATO skont il-paragrafu 9 tal-Konklużjonijiet tal-Kunsill tas-6 ta' Diċembru 2016. 3. Il-Kunsill jappella għal progress kontinwu fl-implimentazzjoni tas-sett komuni ta' proposti u jistenna b'interess li jirċievi r-rapport li jmiss, inkluż suġġerimenti possibbli għal kooperazzjoni futura, f'Diċembru 2017. 4. Il-Kunsill jirriafferma li l-kooperazzjoni bejn l-UE u n-NATO ser tkompli fi spirtu miftuħ u trasparenti għalkollox, b'rispett sħiħ lejn l-awtonomija tat-teħid tad-deċiżjonijiet u l-proċeduri taż-żewġ organizzazzjonijiet u b'kooperazzjoni mill-qrib mal-Istati Membri u bl-involviment sħiħ tagħhom. Din ser tkun ibbażata fuq il-prinċipji tal-inklużività u r-reċiproċità mingħajr ma tippreġudika n-natura speċifika tal-politika ta' sigurtà u difiża ta' xi Stat Membru. Il-Kunsill ifakkar li l-kooperazzjoni tan-NATO ma' Stati Membri tal-UE li mhumiex fin-NATO hija parti integrali mill-kooperazzjoni bejn l-UE u n-NATO u f'dan ir-rigward, il-Kunsill jilqa' l-kontribut pożittiv tal-Istati Membri tal-UE li mhumiex fin-NATO għall-attivitajiet tan-NATO. Tali attivitajiet huma parti integrali mill-kooperazzjoni bejn l-UE u n-NATO u l-Kunsill jappoġġa ferm li dawn jitkomplew. Aqra r-rapport ta' progress dwar l-implimentazzjoni tas-sett komuni ta' proposti approvati mill-Ministri tal-UE u tan-NATO fis-6 ta' Diċembru 2016 (PDF) Din ir-riżorsa bħalissa hi disponibbli biss bil-lingwa jew il-lingwi li ġejjin: Kooperazzjoni tal-UE dwar is-sigurtà u d-difiża (informazzjoni ġenerali) Skeda informattiva dwar il-kooperazzjoni bejn l-UE u n-NATO Ara l-paġna tal-laqgħa